b'\n_START_ARTICLE_\nIztok Winkler\n_START_SECTION_\n\xc5\xbdivljenje in delo\n_START_PARAGRAPH_\nIztok Winkler, rojen v dru\xc5\xbeini pisatelja Venceslava Winklerja, je ljudsko \xc5\xa1olo obiskoval na Krki pri Ivan\xc4\x8dni Gorici in Ljubljani, kjer je kon\xc4\x8dal tudi gimnazijo (1949\xe2\x80\x931957). Po diplomi na ljubljanski Biotehni\xc5\xa1ki fakulteti (1963) je 1977 doktoriral na zagreb\xc5\xa1ki Gozdarski fakulteti. Strokovno se je izpopolnjeval na Visoki kmetijski \xc5\xa1oli v Brnu. Leta 1964 se je zaposlil na BF v Ljubljani, od 1975 kot izredni in od 1981 kot redni profesor. Vmes je bil \xc4\x8dlan slovenske vlade oz. Izvr\xc5\xa1nega sveta Skup\xc5\xa1\xc4\x8dine SRS (1978-1982), sprva kot predsednik republi\xc5\xa1kega komiteja za raziskovalno dejavnost (1978-1980), nato kot predsednik republi\xc5\xa1kega komiteja za kulturo in znanost (1980-1982) ter \xc4\x8dlan Centralnega komiteja ZKJ (1974-1982) in predsednik Mestnega komiteja ZKS Ljubljana (1986-89)._NEWLINE_V strokovnem delu se je ukvarjal ekonomiko in organizacijo gozdarstva, gozdarsko politiko in metodami raziskovalnega dela. Sam ali v soavtorstvu je objavil ve\xc4\x8d publikacij ter znanstvenih in strokovnih \xc4\x8dlankov.'